Πραγματικός αριθμός στις 31.12.2013: 426 − Αποσπασμένοι εθνικοί εμπειρογνώμονες: 34 (37) (πραγματικός αριθμός στο τέλος του έτους) − Συμβασιούχοι υπάλληλοι: 94 (94) (πραγματικός αριθμός στο τέλος του έτους) Η Ευρωπόλ ως πρωταρχικό κέντρο στήριξης της ΕΕ για τις δράσεις επιβολής του νόμου Η επιχειρησιακή στήριξη στις δραστηριότητες και τις κοινές ομάδες έρευνας περιλαμβάνει: επεξεργασία δεδομένων, εκθέσεις διασταύρωσης, γνωστοποιήσεις θετικής απάντησης, τεχνική/εγκληματολογική υποστήριξη και εμπειρογνωμοσύνη, ανάπτυξη κινητών γραφείων, εκθέσεις ανάλυσης, επιχειρησιακό συντονισμό στην έδρα της Ευρωπόλ, επιχειρησιακές συσκέψεις, οικονομική βοήθεια κ.λπ. Η επιχειρησιακή στήριξη προς τα κράτη μέλη αυξήθηκε εκ νέου, γεγονός που επιβεβαιώνει την αυξητική τάση του αριθμού αιτημάτων για όλες τις υπηρεσίες της Ευρωπόλ, η οποία υπήρξε προφανής κατά τα προηγούμενα έτη: − Η Ευρωπόλ υποστήριξε τις αρμόδιες αρχές σε 18 310 διασυνοριακές υποθέσεις, αύξηση κατά 15 % σε σχέση με το 2012 (15 949). − Η Ευρωπόλ υποστήριξε ενεργά 684 έρευνες στα κράτη μέλη, εστιάζοντας σε τομείς εγκληματικότητας που έπρεπε να αντιμετωπιστούν κατά προτεραιότητα. − Η Ευρωπόλ το 2013 κατάρτισε 2 250 επιχειρησιακές εκθέσεις, έναντι 2 141 το 2012 (στις οποίες περιλαμβάνονται εκθέσεις διασταύρωσης, εκθέσεις επιχειρησιακής ανάλυσης, κοινοποιήσεις σχετικά με πληροφορίες και ad hoc εκθέσεις τεχνικής ανάλυσης). − Οι επικεφαλής ερευνών σχετικά με τις επιχειρήσεις στα κράτη μέλη και εμπειρογνώμονες των κρατών μελών εξέφρασαν μεγάλη ικανοποίηση όσον αφορά την επιχειρησιακή υποστήριξη που παρείχε η Ευρωπόλ. − Η Ευρωπόλ υποστήριξε οικονομικά 214 επιχειρησιακές συσκέψεις και 36 συσκέψεις της EMPACT. − Η Ευρωπόλ υποστήριξε οικονομικά 39 έρευνες με αντικείμενο την παραχάραξη του ευρώ. − Η Ευρωπόλ υποστήριξε ως πλήρες μέλος 41 (30) κοινές ομάδες έρευνας. − Το EC3 υποστήριξε διάφορες επιτυχημένες επιχειρησιακές δράσεις από κοινού με τα κράτη μέλη και τρίτες χώρες, συμπεριλαμβανομένου του ιδιωτικού τομέα (π.χ. εξάρθρωση παγκόσμιων δικτύων απάτης με πιστωτικές κάρτες, που περιλάμβαναν 15 000 πιστωτικές κάρτες που είχαν τεθεί σε κίνδυνο και δύο εργοστάσια «ξαφρίσματος»· κοινές επιχειρησιακές δράσεις κατά παγκόσμιων δραστηριοτήτων σεξουαλικής εκμετάλλευσης των παιδιών μέσω του Διαδικτύου· και διάλυση ενός «botnet» που είχε μολύνει σχεδόν δύο εκατομμύρια υπολογιστές). − Εφαρμογή των άρθρων 4, 9 και 10 της συμφωνίας TFTP, μέσω της επεξεργασίας όλων των σχετικών αιτημάτων από τις ΗΠΑ και των πληροφοριών. Ικανότητα στρατηγικής ανάλυσης Στρατηγικά προϊόντα, συμπεριλαμβανομένων εκτιμήσεων απειλών και εκθέσεων σχετικά με την κατάσταση: − καταρτίστηκαν 38 στρατηγικές εκθέσεις σχετικά με το οργανωμένο έγκλημα και 14 στρατηγικές εκθέσεις σχετικά με την τρομοκρατία, στις οποίες συμπεριλαμβάνονται η αξιολόγηση απειλών όσον αφορά το σοβαρό και οργανωμένο έγκλημα (Serious and Organised Crime Threat Assessment, SOCTA), εκτίμηση απειλής για κάθε προτεραιότητα EMPACT (κύκλος πολιτικής 2013-2017), ad hoc στρατηγικές εκθέσεις σχετικά με νεοεντοπισθείσες αναδυόμενες απειλές, κοινές εκθέσεις EMCDDA2-Ευρωπόλ, στρατηγικές εκτιμήσεις σχετικά με το έγκλημα στον κυβερνοχώρο, έκθεση σχετικά με την κατάσταση και τις τάσεις στον τομέα της τρομοκρατίας στην ΕΕ (TE-SAT) και έκθεση κατάστασης σχετικά με τα ταξίδια για τρομοκρατικούς σκοπούς. 
Actual number in post on 31.12.2013 = 426 − Seconded National Experts: 34 (37) (actual year-end number) − Contract staff: 94 (94) (actual year-end number) Europol as the principal EU support centre for law enforcement operations Operational support to operations and Joint Investigation Teams (JITs) includes: data processing, cross-match reports, intelligence notifications, technical/forensic support and expertise, mobile office deployments, analysis reports, operational coordination at Europol HQ, operational meetings, financial assistance etc.